recursal/SuperWikiNEXT-32B huggingface dataset:
**Իվան Ռեոն** (վալլիերեն՝ Iwan Rheon, մայիսի 13, 1985(1985-05-13), Carmarthen, Ուելս, Միացյալ Թագավորություն), բրիտանացի դերասան, երգիչ և երգահան։ Առավել հայտնի է դարձել՝ նկարահանվելով «Գահերի խաղ» հեռուստասերիալում, որտեղ մարմնավորել է Ռամսի Բոլթոնի դերը։

Կենսագրություն
--------------

Իվան Ռեոնը Էյնիր և Թոմաս Ռեոնների որդին է։ Նա ունի Ալեդ անունով ավագ եղբայր։ Ընտանիքը տեղափոխվել է Քարդիֆ, երբ Իվանը եղել է հինգ տարեկան։ 17 տարեկանում սկսել է խաղալ դպրոցական դրամատիկական խմբակում։ Ավելի ուշ, մասնակցել է Վալիական գրական-երաժշտական փառատոնին։ Ավարտել է Լոնդոնի երաժշտության և դրամատիկական արվեստների ակադեմիան։

Իր առաջնախաղն ունեցել է «Pobol y Cwm» վալիական (ուելսյան) հեռուստասերիալում։ Առավել խոշոր առաջին դերը ստացել է Լիվերպուլի թագավորական թատրոնում, որտեղ խաղացել է «8 մղոն երկարություն» ներկայացման մեջ։ 2009 թվականին Իվանը մասնակցել է «Spring Awakening» ռոք մյուզիքլ ներկայացմանը, որի համար ստացել է Լոուրենս Օլիվիեի մրցանակ։

Իվանը սկսել է զբաղվել երաժշտությամբ դե 16 տարեկանից։ Որոշ ժամանակ եղել է The Convictions խմբի մենակատար, իսկ 2010 թվականին լքել է խումբը՝ դերասանական կարիերան շարունակելու համար։ Նույն տարում թողարկել է դեբյուտային «Tongue Tied» մինի ալբոմը։ 2011 թվականին թողարկել է «Changing Times» մինի ալբոմը։

2013 թվականի ապրիլի 7-ին Իվան Ռեոնը թողարկել է իր երրորդ «*Bang! Bang!*» ալբոմը, իսկ երկու օր անց թողարկվել է համանուն երգի տեսահոլովակը։

2015 թվականի հունվարի 26-ին Իվանը թողարկել է չորրորդ լիարժեք ալբոմը, որը կոչվում է «*Dinard*»: Այն բաղկացած է 10 նոր երգերից և նախորդի մինի ալբոմի երգերից։

2012 թվականից հանդիպում է բրիտանացի դերասանուհի Զո Գրիզդեյլի հետ։

Նկարահանվել է «Գահերի խաղ» հեռուստասերիալում, որտեղ մարմնավորել է Ռամսի Բոլթոնի դերը։

Ծանոթագրություններ
------------------

1. 1 2  Internet Movie Database — 1990.
2. 1 2  filmportal.de — 2005.
3. 1 2  MAK (польск.)
4. 1 2
5. ↑  Мария Иванова. (2012 թ․ մարտի 20). "Ниже радара: Iwan Rheon и Childish Gambino". Звуки.ру. Արխիվացված է the original 2012 թ․ օգոստոսի 9-ին. Retrieved 2012 թ․ մարտի 21. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Ինստագրամ · SoundCloud · ՅուԹյուբ |
|  |
| Թեմատիկ կայքեր | AllMovie · AlloCiné · ČSFD · Discogs · Filmportal · Internet Movie Database · ԿինոՊոիսկ · MusicBrainz · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX5138104 · BNF: 16552836k · GND: 102090853X · ISNI: 0000000139242814 · LCCN: no2013083596 · NTA: 337146365 · NUKAT: n2017049776 · SUDOC: 261937367 · VIAF: 187448006 · WorldCat VIAF: 187448006 |

 |

 |
**Զեմիրե**, Տիգրան Չուխաջյանի օպերան։

Ստեղծման պատմություն
--------------------

Օպերան գրվել է 1890 թվականին։ Նախնական անունն է՝ *«Ebudia e Zemire»*։ «Զեմիրե»-ն առաջին անգամ ամբողջությամբ ներկայացվել է 1891 թվականի ապրիլի 12-ին Կոստանդնուպոլսում գտնվող ֆրանսիական *«Concordia»* թատրոնում։

Սյուժե
------

Ամենակարող և մեծ կախարդ Էբուդիան այցելում է կասկադով թափվող շատրվանին, որպեսզի կենդանացնի նրա ջրերի հրաշալի սիրո էլիքսիրի հատկությունները։ Կախարդը վարպետորեն անում է իր հմայությունը և կորչում մութ գիշերում։ Կուժերով երիտասարդ աղջիկների խումբը գեղեցիկ շատրվանի ֆոնին երգում է գարնան և պայծառ կյանքի գովքը։ Զեմիրեն՝ Բենեզար ցեղի առաջնորդի դուստրը, մոր հետ մուրացկանի շորեր հագած գալիս է կախարդական շատրվանի մոտ, որտեղ տեսնում է արքայազն Էլսանտուրին․ այստեղ էլ նրանք սիրահարվում են։ Ապա հետևում է նրանց երկար բաժանումը, ինչից հետո նրանք վերջապես գտնում են իրար և ամուսնանում։

Ծանոթագրություններ
------------------

1. ↑  Чухаджян Тигран Геворгович / Р. А. Атаян. // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
2. ↑  *Donald Jay Grout, Hermine Weigel Williams* A short history of opera. — 2003. — С. 529.
3. ↑  "Dikran Tchouhadjian Zemire". Արխիվացված է the original 2008 թ․ նոյեմբերի 6-ին. Retrieved 2019 թ․ փետրվարի 21.
4. ↑  "Zemire". Արխիվացված է the original 2008 թ․ սեպտեմբերի 27-ին. Retrieved 2019 թ․ փետրվարի 21.

Արտաքին հղումներ
----------------

* Զեմիրե
**Ղադո** (նաև՝ Փապար, Ղադոլար), հայաբնակ գյուղ Վրաստանի Ախալքալաքի մունիցիպալիտետում, վարչական կենտրոն Ախալքալաքից ուղիղ գծով 20 կմ հյուսիս, ծովի մակերևույթից 1780-1830 մ բարձրության վրա, Ախալքալաք-Բակուրիան մայրուղու արևմտյան եզրին։

Աշխարհագրություն
----------------

Գյուղից հյուսիս ձգվում են Թրիալեթի լեռները, իսկ հյուսիս-արևելքում գտնվում է Տաբածղուրի լիճը։

Բնակչություն
------------

Հայկական պատմական գյուղ, որը հայաթափ է եղել 17-րդ դարում։ Կրկին բնակեցվել է հայերով 18-րդ դարի երկրորդ կեսին։ Գյուղի ներկայիս բնակիչների նախնիները սերում են Արևմտյան Հայաստանի Կարինի նահանգի համանուն գավառի Օրթիզ և Չրթլու գյուղերից։ 1918 թվականին Ղադոն համալրվել է Բայազետից և Ալաշկերտից գաղթած հայերով (հիմնականում՝ կանայք)։ Օրթիզը (այժմ՝ Uzunyayla) հայաբնակ գյուղ էր` Կարին (Էրզրում) քաղաքից 20 կմ հյուսիս-արևմուտք։ Ծագումով օրթիզցի են նաև Ղադոյից ոչ հեռու գտնվող Բուռնաշեթ գյուղի բնակիչները։

Տնտեսություն
------------

Գյուղի բնակիչները զբաղվում են հիմնականում անասնապահությամբ և հողագործությամբ (կարտոֆիլ, հացահատիկային և կերային մշակաբույսերի աճեցում)։

Բնական աղետներ
--------------

### Երկրաշարժ

Հայտնի է, որ 1899 թվականին դեկտեմբերի 19-ին տեղի ունեցած երկրաշարժից տուժել է նաև Ղադո գյուղը, որի տներից 38 տներից 12-ըքանդվել են, զոհվել 1 բնակիչ։

Պատմական հուշարձաններ
---------------------

Գյուղի տարածքում գտնվում են մի շարք պատմական հուշարձաններ, այդ թվում՝ Սուրբ Գրիգոր Նարեկացի եկեղեցի եկեղեցին, հին գերեզմանոց, հին գյուղատեղի և այլն։

Ծանոթագրություններ
------------------

1. ↑  "მოსახლეობის საყოველთაო აღწერა 2014". საქართველოს სტატისტიკის ეროვნული სამსახური. ნოემბერი 2014. Retrieved 7 ნოემბერი, 2016.
2. 1 2 3 4  Սամվել Կարապետյան (2006). *Ջավախք* (PDF). Երևան: Հայկական հուշարձաններն ուսումնասիրող կազմակերպություն. p. 344. Արխիվացված է the original (PDF) 2020 թ․ սեպտեմբերի 29-ին. Retrieved 2017 թ․ հունիսի 30. `{{cite book}}`: Unknown parameter `|dead-url=` ignored (`|url-status=` suggested) (help)
3. ↑  «Մշակ», 1900, N 43, էջ 2։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Հացթուխ**, բանվոր հացաթխման արտադրության մեջ, հացի և հացաբուլկեղենի թխման վարպետ։

Մասնագիտական գործառույթներ
--------------------------

Հացթուխի մասնագիտական գործառույթներն են՝

* Հացի և հացաբուլկեղենի թխումը
* Խմորի հունցումը և դրա՝ թխելուն պատրաստ լինելը որոշելը
* Թխվելու գործընթացը վերահսկելը:Վառարանի կարգավորումներ տալը:.
* Արտադրանքի պատրաստի լինելը որոշելը։

Անվտանգության կանոններ
----------------------

Հացթուխի վրա կարող են ազդել վտանգավոր և վնասակար արտադրական գործոններ (իրար խառնվելիք հումք, փաթեթավորում, պատրաստի արտադարանք, սարքավորումներ մակերևույթների բարձր ջերմաստիճան, պատրաստի արտադարանք, աշխատանքային գոտու օդի բարձր ջերմաստիճան, ինֆրակարմիր ճառագայթման բարձր մակարդակ, օդի խոնավության ցածր մակարդակ, սուր եզրեր, ծլեպներ և սարքավորումներ անհարթ մակերևույթ, ապրանքների գույքագրում, օդի մեջ վնասակար նյութեր, ֆիզիկական ծանրաբեռնվածություն)։

Մասնագիտական հիվանդություններ
-----------------------------

Ալերգիա, Շաղկապենաբորբ և քթաբորբ՝ պայմանավորված համեմունքների, ալյուրի, բորբոսասնկերի հետ մշտական աշխատանքով, կատարակտա՝կապված ինֆրակարմիր ճառագայթների հետ մշտական շփման հետ, բրոնխիալ ասթմա, «հացաբուսային բորբոքում» (վարակված վանիլի և կոկոսի փոշու հետ շփման արդյունքում), միկրոալիքային ճառագայթում անսարք միկրոալիքային վառարաններից, վարիկոզ։

* Միջնադարում մանրանկարներով լուսաբանված ՀացթուխՄիջնադարում մանրանկարներով լուսաբանված Հացթուխ
* «Հացթուխ», 1681 թվական; Հացի մշակույթի թանգարան, Ուլմ«Հացթուխ», 1681 թվական; Հացի մշակույթի թանգարան, Ուլմ
* ԱՄՆ, Մինեսոտա, 1974 թվականԱՄՆ, Մինեսոտա, 1974 թվական
* Հացթուխ ամերիկական ավիակրում։Հացթուխ ամերիկական ավիակրում։

Ծանոթագրություններ
------------------

1. ↑  "Типовая инструкция по охране труда для пекаря". Արխիվացված է the original 2008 թ․ սեպտեմբերի 26-ին. Retrieved 2016 թ․ հոկտեմբերի 13.
2. ↑  Международные Информационные Листки Опасностей по Профессии
**Աշխատանքային պայմանագիր**, երկկողմանի պայմանագիր աշխատողի և գործատուի միջև, ըստ որի՝ աշխատողը պարտավորվում է գործատուի համար որոշակի աշխատանք կամ մատուցել որոշակի ծառայություններ։

Աշխատողը ըստ աշխատանքային պայմանագրի պարտավորվում է մատուցել իր ծառայությունները՝ պահպանելով աշխատավայրում սահմանված աշխատանքային պայմանները և օրենսդրական իրավանորմերը։ Աշխատանքային պայմանագիրը գործատուին պարտավորեցնում է վճարել պայմանագրում նշված աշխատավարձը, ինչպես նաև ապահովել օրենսդրությամբ նախատեսված պայմանները։

Բովանդակություն
---------------

Աշխատանքային պայմանագրում նշվում է նաև աշխատանքի վայրը, կառուցվածքային ստորաբաժանումները, աշխատանքը սկսելու ամսաթիվը, մասնագիտության անվանումը՝ նշելով որակավորման ներկայացվող պահանջները կամ աշխատանքային գործառույթները, կողմերի իրավունքները և պարտականությունները, վարձրատրության պայմանները, աշխատանքային պայմանագրի գործողության ժամկետը։

Առանձին դեպքում աշխատանքային օրենսդրությամբ կամ կոլեկտիվ պայմանագրով կարող են սահմանվել աշխատանքային պայմանագրում ամրագրման ենթակա այլ պայմաններ։

Պայմանագրի կնքման կարգ
----------------------

Աշխատանքային պայմանագրերի կնքման հիմնական ձևը դա գրավոր կերպով կողմերի ստորագրությամբ մեկ փաստաթուղթ կազմելու ձևն է։

Աշխատանքային պայմանագիրը կնքվում է երկու օրինակից։ Սկզբում պայմանագիրը ստորագրում են գործատուն, գործատուի ներկայացուցիչը և աշխատողը։

Մյուս օրինակը պահվում է գործատուի մոտ՝ անախորժություններից խուսափելու համար։ Երկրորդ օրինակը պահվում է աշխատողի մոտ։ Աշխատանքային պայմանագիրը նույն օրը (կնքման օրը) գրանցվում է գործատուի աշխատանքային պայմանագրերի գրանցամատյանում։

Աշխատանքային պայմանագրի գրանցման կարգը, գրանցամատյանի ձևը, դրա վարման ու պահպանման կարգը սահմանում է տվյալ երկրի կառավարությունը։

Գործատուն աշխատողին թույլատրում է անցնել աշխատանքի միայն այն ժամանակ, երբ պայմանագիրը կնքվում է և երկրորդ օրինակը գործատուի մոտ է։

Աշխատանքի ընդունման ժամանակ գործատուն կամ նրա կողմից լիազորված անձը, որը ունի քաղաքացիություն և համապատասխանում է նվազագույն ստանդարտներին, պարտավոր է աշխատանքի ընդունվող անձի ստորագրությամբ ծանոթացնել աշխատանքի պայմաններին, ինչպես նաև կոլեկտիվ պայմանագրի առկայության դեպքում նաև կոլեկտիվ պայանագրին, ներքին կարգապահական կանոններին, աշխատավայրում նրա աշխատանքը կանոնակարգող այլ իրավական ակտերին։

Եթե աշխատանքային պայմանագրով այլ բան նախատեսված չէ, աշխատողը պետք է անցնի աշխատանքի՝ պայմանագրի կնքման հոջորդ օրը։

Տես նաև
-------

* ՀՀ Աշխատանքային օրենսգիրք

Ծանոթագրություններ
------------------

1. ↑  Գևորգ Հակոբյան. "Աշխատանքային պայմանագրի տիպային նմուշ" (PDF). Արխիվացված է the original (PDF) 2016 թ․ սեպտեմբերի 10-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | BNE: XX526621 · GND: 4113307-9 · Microsoft: 2776325488 · NDL: 00569607 |

 |

|  |
| --- |
| 
  **Հայաստան**   **Իրավունք**
 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 469)։*  |
**«Առաքելություն» կուսակցություն**, Հայաստանում գործող կուսակցություն։

Պատմություն
-----------

Կուսակցության ստեղծման մասին հայտարարել են 2012 թվականի նոյեմբերին 8-ին կուսակցության նախաձեռնող խմբի անդամները` Ազատ Թովմասյան, Գարեգին Մուրադյան, Հակոբ Մանուկյան, Հրաչյա Սարգսյան, Մարինե Եփրեմյան, Մեսրոպ Առաքելյան, Վահե Հովհաննիսյան, Մանուկ Սուքիասյան։

Կուսակցությունը իրեն դրսևորում է որպես ոչ արևմտամետ և ոչ ռուսամետ, այլ, ըստ կուսակցության, գործում է՝ հիմնվելով ազատության և ժողովրդավարության արժեքների վրա։

2013 թվականի մայիսին կուսակցությունը առանձին ցուցակով մասնակցել է Երևանի ավագանու ընտրություններին՝ հավաքելով 2,690 ձայն։ Ցուցակի առաջին համարն էր Մեսրոպ Առաքելյանը։

Կուսակցությունը չունի միանձնյա ղեկավար, ղեկավար մարմինն է խորհուրդը, որի անդամներն ընտրվում են կուսակցության համագումարի ժամանակ։
2017 թ․ խորհրդարանական ընտրություններին մասնակցել է ԲՀԿ-ի և «Ալյանսի» հետ միասին «Ծառուկյան» դաշինքի կազմում։
2018 թվականին՝ ՔՊԿ-ի հետ «Իմ քայլը» դաշինքով։ Ունի ընտրված պատգամավորներ՝ Կորյուն Մկրտչյանը, Եղիշե Սողոմոնյանը, Վահե Հովհաննիսյանը և Արտաշես Պետրոսյանը։

Խորհրդի անդամ Մեսրոպ Առաքելյանը այժմ զբաղեցնում ՀՀ վարչապետի հասարակական հիմունքներով խորհրդականի պաշտոնը։

Կուսակցության քաղաքական խորհրդի քարտուղար Հրաչյա Սարգսյանը հանդիսանում է Երևանի քաղաքապետը։

Ծանոթագրություններ
------------------

1. 1 2 3 4  "Հայաստանում ստեղծվում է նոր կուսակցություն` «Առաքելություն»". *news.am*. Retrieved 2018 թ․ նոյեմբերի 30.
2. ↑  "«Առաքելություն» կուսակցությունը Երեւանի ավագանու ընտրություններում ակնկալում է նվազագույնը 6 տոկոս ձայն". *armenpress.am*. Retrieved 2019 թ․ հոկտեմբերի 24.
3. ↑  "Առաքելություն կուսակցության խորհրդարանի ընտրությանը կմասնակցի Ծառուկյան դաշինքի կազմում". *www.kentron.tv*. Արխիվացված է the original 2019 թ․ հոկտեմբերի 24-ին. Retrieved 2019 թ․ հոկտեմբերի 24.
4. ↑  "ՔՊ-ն ԱԺ արտահերթ ընտրություններին կմասնակցի «Առաքելություն» կուսակցության հետ". *Երկիր Մեդիա* (in ռուսերեն). Արխիվացված է the original 2019 թ․ հոկտեմբերի 24-ին. Retrieved 2019 թ․ հոկտեմբերի 24.
5. ↑  "Աշխատակազմ - Վարչապետի աշխատակազմ - Հայաստանի Հանրապետության Կառավարություն". *www.gov.am*. Retrieved 2019 թ․ հոկտեմբերի 24.
Հունգարիայի խորհրդարանի շենքը
**Հունգարիայի խորհրդարանի շենք** (հունգ.՝ Országház), Հունգարիայի խորհրդարանի նստավայրը մայրաքաղաք Բուդապեշտում՝ Դանուբի ափին։ Շենքի ճարտարապետության մեջ միաձուլվել են նեոգոթիկայի (Վեստմինստերյան պալատ) և փարիզյան բոզ-արի (Հոթել դե Վիլ) տարրերը։

Շենքի կառուցումը նախագծվել է Բուդայի և Պեշտի միավորումից հետո՝ 1873 թվականին։ Մրցույթում հաղթել է նեոգոթիկայի ջերմ պաշտպան Իմրե Շտեյնդլի նախագիծը։ Հողատարածքն ընտրվել է Դանուբի արևելյան ափին՝ Բուդապեշտի առաջին երկու հաստատուն կամուրջների՝ Սեչենյիի շղթայակապ կամուրջի և Մարգիտ կամրջի միջև։ Շինարարությունն ընթացել է 1885-1904 թվականներին։ Շտեյնդլի հակառակորդների՝ մրցույթին ներկայացված նախագծերի համաձայն՝ խորհրդարանի շենքի հարևանությամբ՝ Լայոշ Կոշուտի հրապարակում, կառուցվել են Ազգագրական թանգարանը և գյուղատնտեսության նախարարության շենքերը։

Խորհրդարանի շենքը ամենամեծն է Հունգարիայում և առայժմ ամենաբարձրը։ Այն ունի 691 սենյակ, 29 աստիճան և 10 բակ։ Շենքը ծրագրել էին բացել 1896 թվականին՝ հայրենիքի հիմնադրման 1000-ամյակի առթիվ։ Սակայն այդ տարեդարձին հասցրին կառուցել միայն կենտրոնական գմբեթային սրահը։ Կենտրոնական գմբեթի բարձրությունը 27մ է, տրամագիծը՝ 20մ։ Գմբեթի երկու կողմերի թևերում տեղակայված են խորհրդարանի նիստերի սրահները (նախկինուն Հունգարիայի խորհրդարանը երկու պալատ ուներ)։ Ներկայումս երկրորդ սրահը օգտագործվում է խորհրդաժողովների համար։

Խորհրդարանի շենքը գիշերով
Շենքի ճակատային մասը զարդարում են Հունգարիայի և Տրանսիլվանիայի կառավարողների արձանները։ Ինտերիերը ճոխ ձևավորված է միջնադարյան ոճով. օգտագործվել են վիտրաժներ, խճանկարային պաննոներ։ Սոցիալիզմի տարիներին շենքի գլուխը զարդարում էր կարմիր աստղը, ինչպես Մոսկովյան կրեմլինը։ Գմբեթային սրահում, որ զարդարված է Հունգարիայի թագավորների 16 արձաններով, 2000 թվականի հունվարի 1-ից պահվում է սուրբ Ստեֆանի թագը։ Ամեն ժամի առաջին քսան րոպեներին թագի մոտ կանգնում է պատվո պահակախումբը՝ պատմական համազգեստով։ Սուրբ Իշտվանի արքայական թիկնոցը պահվում է Հունգարիայի ազգային թանգարանում։

Հունգարիայի խորհրդարանի շենքում կազմակերպվում են էքսկուրսիաներ զբոսաշրջիկների համար։

Ծանոթագրություններ
------------------

1. ↑  "Top 10 of Budapest, Budapestinfo". Արխիվացված է the original 2014 թ․ հոկտեմբերի 14-ին. Retrieved 2016 թ․ մարտի 22.
2. ↑  23. emelet - Budapest, szeretlekmagyarorszag.hu

Արտաքին հղումներ
----------------

* Հունգարիայի խորհրդարանի պաշտոնական կայք
**Համաշխարհային ֆեդերալիստական միություն**, **ՀՖՄ** (անգլ.՝ World Federalist Movement, WFM), ուժեղացված և ժողովրդավարական, սուբսիդիարության, համերաշխության և ժողովրդավարության սկզբունքով կառուցած համաշխարհային դաշնային համակարգի հիմնադրման գաղափարը կիսող համաշխարհային քաղաքացիության շարժում։ Համաշխարհային դաշնության հայտնի կողմնակիցներ էին Ալբերտ Այնշտայնը, Մահաթմա Գանդին, Մարտին Լյութեր Քինգը, Ռոսիկա Շվիմմերը, Գարի Դևիսը, Էմերի Ռիվսը և Լոլա Մավերիք Լոյդը։ Համաշխարհային ֆեդերալիստական միություն կազմակերպությունը հիմնադրվել է 1947 թվականին նրանց կողմից, ով անհանգստացած էր այն փաստով, որ նորաստեղծ ՄԱԿ-ի կառուցվածքը շատ է նման Ազգերի լիգայի կառուցվածքին, որին չհաջողվեց չեղարկել Երկրորդ համաշխարհային պատերազմը, լինելով հարկավոր չափից շատ ազատություն ունեցող անկախ պետությունների միություն։

Համաշխարհային ֆեդերալիստական միության միջազգային քարտուղարությունը տեղակայված է Նյու Յորքում՝ ՄԱԿ-ի գլխավոր գրասենյակի դիմաց, ունենալով բազմաթիվ անդամակից և ասոցիացված կազմակերպություններ աշխարհով մեկ։ ՀՖՄ-ը հատուկ խորհրդակցական ձայն ունի ՄԱԿ-ի տնտեսական և սոցիալական հանձնաժողովում (անգլ.՝ ECOSOC) 1970 թվականից հետո, լինելով փոխկապակցված ՄԱԿ-ի հասարակական ինֆորմացիայի վարչությանը, ինչպես նաև լինելով Ոչ կառավարական կազմակերպությունների կոնֆերանս (անգլ.՝ Conference of NGOs): Այժմ Համաշխարհային ֆեդերալիստական միությունը ունի 30.000-50.000 կողմնակից։

Անդամ կազմակերպություններ
-------------------------

1983 թվականին Համաշխարհային ֆեդերալիստական միության կողմից հիմնադրված Համաշխարհային քաղաքականության ինստիտուտը կազմված է տվյալ երկրներում անհատ աջակիցների կողմից կազմակերպված ինքնավար պետական և տարածաշրջանային կազմակերպություններից։ 

Համաշխարհային ֆեդերալիստական միությունը ունի անդամ կազմակերպությունները և ասոցիացված կազմակերպություններ ամբողջ աշխարհով, այդ թվում նաև՝ Համաշխարհային լուծումների համար քաղաքացիներ, Եվրոպայի ֆեդերալիստների միություն, Համաշխարհային ֆեդերալիստական միություն-Կանադա, Ունիվերսալ կուսակցություն, Ճապոնիայի Համաշխարհային ֆեդերալիստական միություն։ Մյուսներն ընդգրկում են նաև Democratic World Federalists, One World Trust, Ժողովրդավարական ՄԱԿ-ը հանձնաժողովո, Ուգանդայի համաշխարհային ֆեդերալիստներ կազմակերպությունները։ ՀՀամաշխարհային ֆեդերալիստական միությունը որպես վերադաս կազմակերպություն ընդգրկում է նաև Միջազգային քրեական դատարանի կոալիցիան և Պաշտպանության պատասխանատվության միջազգային կոալիցիան։

Արտաքին հղումներ
----------------

* World Federalist Movement-Institute for Global Policy
* Union of European Federalists Archived 2011-09-30 at the Wayback Machine.
* The Federalist Debate
* Reform the UN Archived 2006-08-12 at the Wayback Machine.
* Responsibility to Protect – Engaging Civil Society (R2PCS) Archived 2011-03-02 at the Wayback Machine.
* Campaign for World Government. Records of the New York Office, 1917-1972 Manuscripts and Archives, New York Public Library.
* Campaign for World Government. Records of the Chicago Office, 1937-2000 Manuscripts and Archives, New York Public Library.

Ծանոթագրություններ
------------------

1. ↑
2. ↑  "Our Members Around The World". World Federalist Movement. Արխիվացված է the original 2015 թ․ հուլիսի 6-ին.
**Արքայադուստր գորտը** (ռուս.՝ Царе́вна-лягу́шка), ռուսական ժողովրդական հեքիաթ։ Նմանատիպ սյուժեով հեքիաթներ հայտնի են մի շարք եվրոպական երկրներում, ինչպես, օրինակ, Իտալիայում, Հունաստանում, ինչպես նաև հանդիպում է բուրիաթների, բաշկիրների, թաթարների մոտ։ Ա. Ն. Աֆանեսևի «Ռուսական ժողովրդական հեքիաթներ» ժողովածուի մեջ ներառված է 104 համարի տակ։ Հեքիաթի մեջ գործող կերպարը գեղեցիկ աղջիկ է, ով սովորաբար տիրապետում է կախարդանքի հմտություններին և ստիպված էր ժամանակավոր ապրել գորտի կերպարանքով։

Սյուժե
------

Թագավորն ուներ երեք որդի։ Փոքրի անունն էր Իվան արքայազն։ Գալիս է արքայի որդիների ամուսնանալու ժամանակը։ Իվան արքայազն ստիպված էր ամուսնանալ գորտի հետ, որովհետև նրա գտել էր ծիսական արարողության ժամանակ (արքայազններն առանց նշան բռնելու կրակում էին նետով, որտեղ ընկնում է նետը, այնտեղ էլ փնտրում էին հարսնացուին)։ Գորտը, ի տարբերություն Իվան արքայազնի եղբայրների կանանց, գերազանց կատարում է իր սկեսրայրի` արքայի տված առաջադրանքները կախարդանքի (ըստ հեքիաթի մի տարբերակի) կամ «մայրիկ-դայակների» (ըստ մյուս տարբերակի) օգնությամբ։ Երբ արքան Իվանին իր կնոջ հետ հրավիրում է խնջույքի, նա գալիս է չքնաղ աղջկա կերպարանքով։ Իվանը գաղտնի այրում է կնոջ կաշին, ինչն ստիպում է նրան հեռանալ։ Արքայազնը գնում է նրան փնտրելու, գտնում է նրան Կոշչեյի տանը և ազատում կնոջը։

Ըստ Աառնե-Թոմպսոնի դասակարգման սյուժեն կրում է 402 համարը։

Այլ ժողովուրդների մոտ
---------------------

Արքայադուստ գորտի մասին սյուժեն ռուսական հեքիաթներից որոշ փոփոխություններով անցել է Ռուսաստանի մի շարք ազգերի, օրինակ, բաշկիրների և թաթարների ժողովրդական հեքիաթների մեջ։ Առաջին անգամ 1903 թվականին հրապարակված բույրաթական «Ուտա-Սագան-բատոր» հեքիաթի բազմաշերտ սյուժեի վերջնական տարբերակում ներկայացված է նաև նմանատիպ սյուժե։ Միևնույն ժամանակ առաջադրանքներ կատարելիս գորտի օգնականը դառնում են սև շունը և սպիտակ կովը, որը թիակին սև նշան ունի։

Հետաքրքիր փաստեր
----------------

2017 թվականի հոկտեմբերի 3-ին քաղաք Կուրգանսկի մարզի Շադրինսկ քաղաքն ըստ Ռուսաստանի հեքիաթային քարտեզի ճանաչվել է Արքայադուստր գորտիԵլենա հրաշալիի ծննդավայր։ Դա տեղի է ունեցել շնորհիվ 19-րդ դարի գավառագետ և լուսավորիչ Ա. Ն. Զիրյանովայի։

Պատկերասրահ
-----------

* Վ. Վասնեցով, «Արքայադուստր գորտը»Վ. Վասնեցով, «Արքայադուստր գորտը»
* Արքայադուստր գորտը 20-րդ դարի բացիկի վրաԱրքայադուստր գորտը 20-րդ դարի բացիկի վրա
* Իվան Բիլիբին, «Արքայադուստր գորտը»Իվան Բիլիբին, «Արքայադուստր գորտը»
* Ռուսաստանի բանկի հուշադրամՌուսաստանի բանկի հուշադրամ

Արվեստում
---------

* 1939 - «Գեղեցկուհի Վասիլիսան» ֆիլմ
* 1954 - «Արքայադուստր գորտը» մուլտֆիլմ
* 1971 - տիկնիկային մուլտֆիլմ-ներկայացում ըստ «Արքայադուստր գորտը» հեքիաթի մոտիվների
* 1977 - «Գեղեցկուհի Վասիլիսան» մուլտֆիլմ
* 2009 - «Արքայադուստրը և գորտը» մուլտֆիլմ
* 2015 - Մ. Լոմոնոսվի անվան Արխանգելսկի դրամատիկական թատրոնի «Արքայադուստր գորտը» ներկայացումը

Տես նաև
-------

* Հեքիաթ արքայազն գորտի մասին

Ծանոթագրություններ
------------------

1. ↑  Бурятские народные сказки. Ута-Саган-батор. М. Современник, 1990.
2. ↑  Царевну-лягушку прописали в Шадринске
3. ↑  "Шадринская Царевна-лягушка". Արխիվացված է the original 2017 թ․ հոկտեմբերի 17-ին. Retrieved 2018 թ․ հոկտեմբերի 17.
**Բրյուս Վեբեր** (անգլ.՝ Bruce Weber, մարտի 29, 1946(1946-03-29), Greensburg, Փենսիլվանիա, ԱՄՆ), ամերիկացի նորաձևության լուսանկարիչ և կինոռեժիսոր։

Հայտնի է Calvin Klein, Ռալֆ Լորեն կորպորացիա, Pirelli, Revlon և Ջաննի Վերսաչե ապրանքանիշների հետ համագործակցությամբ, նաև Vogue, GQ, Vanity Fair, Elle, Life, Interview, Rolling Stone ամսագրերի հետ աշխատանքով։ Նրա լուսանկարները զարդարում են Հարրի Քոնիք Կրտսերի, Քրիս Այզեկի և Ջեքսոն Բրաունի ալբոմների շապիկները։

Համալսարանն ավարտելուց հետո Բրյուսը սկսել է իր կարիերան որպես մոդել, նկարահանվել է անգամ Ռիչարդ Ավեդոնի մոտ։ Ավելի ուշ Վեբերը խոստովանել է, որ այդպիսով նա ուզում էր ավելի լավ հասկանալ լուսանկարչի մասնագիտությունը։ 1970-ական թվականների վերջերին նա արել է իր առաջին ֆեյշն-նկարահանումը, որը հայտնվել է *GQ*-ի համարներից մեկի շապիկին։ 1978 թվականին Վեբերի հետ պայմանագիր է ստորագրել հանրախանութների գլխավոր ամերիկյան ցանցը և նա աշխատել է *Bloomingdales* կատալոգի համար։ 1983 թվականին լուսանկարիչը առաջին մեծ հաջողությունն է ունեցել։ Նա նկարահանել է *Calvin Klein*-ի գովազդային արշավը տղամարդկանց ներքնաշորերի համար։

Բրյուս Վեբերը համագործակցել է Էնդի Ուորհոլի հետ և լուսանկարել է Pirelli-ի երկու օրացույց։ Հայտնի է որպես արտ-լուսանկարիչ և տղամարդկանց նորաձևության լուսանկարման բնագավառի նորարար։

Որպես ռեժիսոր նկարել է 6 ֆիլ՝ բռնցքամարտիկ դեռահասների մասին պատմող «Կոտրված քթեր» (1987), ջազ երգիչ Չեթե Բեյքերի մասին «Եկեք կորչենք» (1988) (մասնակցություն «Սանդես» կինոփառատոնին և առաջադրում «Օսկար» մրցանակին լավագույն վավերագրական ֆիլմ անվանակարգում), կարճամետրաժ «Հետնաբակի մասին ֆիլմ» (1991) և «Նուրբ հսկաներ» (1995) ֆիլմերը, ջազի մասին պատմող վավերագրական ժապավեն և «Չինական ռագու» (2001) և «Նամակ ճշմարտությանը» (2004), նաև մի քանի երաժշտական տեսահոլովակներ։

Վեբերը ամուսնացած է Նեշ Բուշի հետ, որի հետ երբեմն համագործակցում է նաև աշխատանքի բերումով։ Նա 1998 թվականից ապրում է Մայամիում։

2003 թվականին նա ստեղծել է իր *Weberbilt* լեյբլը։

Ծանոթագրություններ
------------------

1. 1 2  Կերպարվեստի արխիվ — 2003.
2. 1 2  *Noble A.* Weber, Bruce // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T090926
3. ↑  Ժամանակակից արվեստի թանգարանի առցանց հավաքածու
4. ↑  "Bruce Weber". *Photography*. Музей Виктории и Альберта.
5. ↑  *Maslin, Janet* (March 24, 1989), Review/Film Festival; The History of a Musician’s Disintegration, *New York Times*.
6. ↑  *McNulty, Bernadette* (May 24, 2008). Chet Baker: 'There aren’t a lot of people like Chet left, *The Telegraph*.
7. ↑  Cashdan, Marina (2010 թ․ նոյեմբերի 17). "Weber Takes to the Streets in an Exhibition Focusing on Miami's Haitian Community". The Huffington Post. Retrieved 2013 թ․ հունիսի 11.
8. ↑  Boardman, Micky (2010 թ․ դեկտեմբերի 2). "Bruce Weber On Haiti, The Kennedys and His Many, Many Pet Dogs". artbasel.aol.com. Արխիվացված է the original 2013 թ․ հոկտեմբերի 4-ին. Retrieved 2013 թ․ հունիսի 11. `{{cite web}}`: Unknown parameter `|deadurl=` ignored (`|url-status=` suggested) (help)
9. ↑  Bruceweber.com Archived August 26, 2010, at the Wayback Machine.
**Մալթացիներ**, Մալթայի բուն բնակչությունը։ Բնակչության ընդհանուր թիվը 740 հազար մարդ է, որոնցից Մալթայում ապրում է 395 969 մարդ, Ավստրալիայում՝ 163 900, Մեծ Բրիտանիայում՝ 40 230, ԱՄՆ-ում՝ 50 039, Կանադայում՝ 38 780։

Պաշտոնական լեզուն մալթայերենն է, որը պատկանում է սեմա-քամյան լեզվաընտանիքի սեմական լեզուներին։ Մոտ է արաբերենին, բայց ուժեղ ազդեցության է ենթարկվել իտալերենի և եվրոպական այլ լեզուների կողմից։

Ծագում և պատմություն
--------------------

Մալթացիները, հավանաբար, փյունիկեցիների ժառանգներն են, որոնք հնագույն ժամանակներում գաղութացրել էին Մալթան։ Այնուհետև դարերի ընթացքում նրանք ընկել են փյունիկեցիների, հռոմեացիների, բյուզանդացիների (395-870), արաբների (870-1201), նորմանների (1201 թվականից միացված Սիցիլիային) իշխանության տակ։ Ավելի ուշ Մալթայում իշխել է Յոհաննիտովների կամ Մալթայական միաբանությունը (1530 թվականից), իսկ 1800 թվականին գաղութացվել է Մեծ Բրիտանիայի կողմից։ 1964 թվականին Մալթան ստացել է ինքնավարություն Ազգերի համագործակցության շրջանակներում, 1974 թվականին հայտարարվել է հանրապետություն։

Տնտեսություն և մշակույթ
-----------------------

Մալթացիները զբաղվում են բանջարաբուծությամբ, տավարաբուծությամբ, ձկնորսությամբ, նավագնացությամբ։ Արհեստներից առավել տարածված են մետաքսե ժանյակների մշակումը, նրբարվեստ աշխատանքները, ծղոտե հյուսվածքների պատրաստումը։ Գյուղատնտեսության մեջ կարևոր դեր են խաղում գինեգործությունը և այգեգործությունը։ Կարտոֆիլը արտահանվում է։

Շինարարությանը բնորոշ է պատշգամբասրահով տների կառուցումը։ Քաղաքների և բնակավայրերի հատակագծումը բնորոշ է Հարավային Եվրոպային։ Մայրաքաղաքը հարուստ է ճարտարապետական հուշարձաններով, կառուցապատմանը հիմնականում նպաստել է Մալթայի միաբանությունը։

Հագուստը մոտ է եվրոպականին։ Կանացի հագուստի ավանդական տարր է կարծր հիմնակմախքի վրա սև թիկնոցը (*ֆալդետտա*)։

Ուժեղ են արտահայտված նահապետական ավանդույթները։

Ծանոթագրություններ
------------------

1. ↑  "Australian 2006 Census". Արխիվացված է the original 2019 թ․ սեպտեմբերի 13-ին. Retrieved 2019 թ․ հունիսի 3.
2. ↑
3. ↑  2010 American Community Survey 1 year estimates
4. ↑  "Statistics Canada, 2006 Census: Ethnic Origin". Արխիվացված է the original 2018 թ․ դեկտեմբերի 25-ին. Retrieved 2019 թ․ հունիսի 3.

Գրականություն
-------------

* Народы и религии мира, под ред. В. А. Тишкова, М.-1998,
* Справочник «Страны мира», М.-1989։
**Ֆուտբոլային Ակումբ Կոտայք** (անգլ.՝ FC Kotayk), հայկական ֆուտբոլային ակումբ Կոտայքի շրջանի Աբովյան քաղաքում։

Պատմությունը
------------

Ակումբը հիմնադրվել է 1955 թվականին՝ Աբովյանում։ «Կոտայք ՖԱ»-ն հայկական ամենահին ֆուտբոլային ակումբներից մեկն է։ ԽՍՀՄ առաջնությունում հանդես գալուց հետո թիմը հանդես է եկել Հայաստանի Բարձրագույն խմբում։

ՈւԵՖԱ-ի գավաթի խաղարկության շրջանակներում թիմը 1-0 հաշվով հաղթել է կիպրոսական «*ԱԷԿ Լարնակա*»-ին։

2005 թվականին ֆինանսական խնդիրների պատճառով թիմը լուծարվել է։

2016 թվականի հունիսին ակումբի պաշտոնական կայքը հայտնել է, որ թիմը պատրաստվում է վերադառնալ պրոֆեսիոնալ ֆուտբոլ։ Թիմի գլխավոր մարզիչ է նշանակվում Սամվել Պետրոսյանը։

Ձեռքբերումներ
-------------

* ՀԽՍՀ առաջնության չեմպիոն - 1967, 1973, 1975, 1976

Թիմը միջազգային մրցաշարերում
----------------------------

| Մրցաշար | Խ | Հ | Ո | Պ | ԽԳ | ԲԳ |
| --- | --- | --- | --- | --- | --- | --- |
| ՈՒԵՖԱ Հաղթողների գավաթ | 2 | 1 | 0 | 1 | 1 | 5 |
| ՈՒԵՖԱ Ինտերտո գավաթ | 2 | 1 | 0 | 1 | 3 | 3 |
| Արդյունք | 4 | 2 | 0 | 2 | 4 | 8 |

Ծանոթագրություններ
------------------

1. ↑  "Սամվել Պետրոսյան. Կոտայքը հունիսի 20-ից սկսելու է մարզումները". Արխիվացված է the original 2017 թ․ դեկտեմբերի 11-ին. Retrieved 2017 թ․ հունիսի 30.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | worldfootball.net |

 |
**Մելվիլ** (անգլ.՝ Melville island), կղզի Կանադայում։

Աշխարհագրություն
----------------

Կղզին մտնում է Կանադական արկտիկական կղզեխմբի, Թագուհի Էլիզաբեթի կղզիների և Պարիի կղզեխմբի կազմության մեջ։ Վարչատարածքային բաժանման առումով մտնում է Նունավուտի (Կիկիկտանի շրջան) և Հյուսիս Արևմտյան Տարածքների կազմերի մեջ։ Կղզու մակերեսը կազմում է 42149 կմ 2 և աշխարհում զբաղեցնում է 33-րդ հորիզոնականը, իսկ Կանադայում՝ 8-րդն է։ Պարիի կղզեխմբի խոշորագույն կղզին է։ Կղզու առափնյա եզրագծի երկարությունը կազմում է 3107 կմ։ Մելվիլը Ալեքսանդեր, Մեսսի, Վանյե կղզիներից գտնվում է 36 կմ դեպի արևմուտք (բաժանված է Բայամ-Մարտինի նեղուցով), Փրինս Պատրիկ կղզուց 23 կմ հարավ արևելք և 26 կմ հարավ՝ Էմերալդ կղզուց։ 122 կմ լայնությամբ Վայկաունտ-Մելվիլ նեղուցը Մելվիլին հարավից սահմանազատում է Վիկտորիա և Ստեֆանսոն կղզիներից, իսկ Մակ-Կլուր նեղուցը (102 կմ լայնություն) հարավ-արևմուտքից նրան սահմանազատում է Բանկս կղզուց։

Մեզոդիրքը
Կղզին անհամաչափ կառուցվածքով է և խիստ կտրտված ափագծով, ունի բազմաթիվ թերակղզիներ և ծովախորշեր։ Հյուսիսային կողմից կղզու խորքն է մխրճվում բավականին լայն Հեկլա-ենդ-Գրայպեր ծովախորշը, հարավ արևմուտքից՝ Լիդդոն նեղ ծովախորշը։ Հենց այս ծովածոցերն էլ Մելվիլին տալիս են իր բնորոշ ձևը և առաջացնում են երեք թերակղզիներ՝ Սաբին թերակղզին հյուսիս արևելքում, Դանդաս թերակղզին հարավ արևմուտքում և ատամնաձև թերակղզի՝ հյուսիս արևմուտքում։ Կղզու առավելագույն ձգվածությունը արևելքից արևմուտք կազմում է 340 կմ, իսկ հյուսիսից հարավ՝ 212 կմ։

Կղզու տարածքը կարելի է բաժանել երեք տեղագրական մասերի՝ հարավարևմտյան սարահարթ, կենտրոնական բարձրավանդակ և հյուսիսարևելյան ցածրադիր գոտի։ Կղզու ամենաբաձր կետը Բլու Հիլս սարն է՝ ծովի մակարդակից 776 մ բարձրությամբ։ Այստեղ մշտական բնակչությունը բացակայում է։ Մոտակայքում հայտնաբերվել են բնական գազի հանքավայրեր։

Կլիմա
-----

Ամառային միջին ջերմաստիճանը այստեղ սովորաբար չի գերազանցում +5 °C-ը, և այն համարվում է մերձարկտիկական շրջանի ամենացուրտ կղզիներից մեկը։

Պատմություն
-----------

Մելվիլ, ծովային քարտեզ 1862 թվական
Մելվիլ այցելած առաջին եվրոպացին բրիտանացի ճանապարհորդը Ուիլիամ Պարին էր, որը կղզի է եկել 1819 թվականին։ Ծովը սառցակալելու պատճառով մինչև 1920 թվականի օգոստոսի 1-ը նա ստիպված էր մնալ այստեղ, որի պատճառով էլ կղզին կոչել է «Winter Harbour» («Ձմեռային նավահանգիստ»)։

Ծանոթագրություններ
------------------

1. ↑  "Atlas of Canada. List of Islands". Արխիվացված է the original 2012 թ․ հունվարի 28-ին. Retrieved 2019 թ․ մարտի 26. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Oceandots.com. Melville Island

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Կանադական · Մեծ կատալոնական · Մեծ նորվեգական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 4364527-6 · LCCN: sh85083458 · SUDOC: 195032500 · VIAF: 244299431 · WorldCat VIAF: 244299431 |

 |
Հայերեն Վիքիպեդիայի տարբերանշանը
**Տարբերանշան** կամ **պատկերանիշ,** **լոգոտիպ** (կրճատ **լոգո)** (հունարեն՝ λόγος - բառ + հունարեն՝ τύπος - դաջվածք, տպված), կազմակերպության կամ ապրանքի լրիվ կամ կրճատ անվանման ինքնօրինակ ուրվագիրը։

Պատմություն
-----------

Տարբերանշան անվանումն ի հայտ է եկել 19-րդ դարի սկզբին տպագրության մեջ որպես լիգատուրա բառի հոմանիշ, քանի որ նշանակում էր երկու կամ ավել տպագրական տառատեսակի միավորների միացություն։ Առաջացել է արտադրության զարգացման, ապրանքի արտահանման և մրցակցության ժամանակաշրջանում։ 19-րդ դարի երկրորդ կեսին տարբերանշան էին անվանում ցանկացած կլիշե, որը հարկավոր չէր ամեն անգամ հավաքել։

20-րդ դարում տարբերանշան էին անվանում կազմակերպության կամ ապրանքի անվանման ուրվագիրը, կամ այն ներկայացնող պայմանական նշանը։ Ներկայումս ոմանք տարբերանշանը համարում են ապրանքանիշի միայն բառային մասը, իսկ այլք՝ գրաֆիկական և տառատեսակային մասերը միասին։

Նշանակություն
-------------

Տարբերանշանը մեծ դեր ունի շուկայում ընկերության կամ ապրանքի նույնականացման համար։ Գրանցված ապրանքանիշը ընկերությանը պաշտպանում է անազնիվ մրցակցությունից։ Սպառողի ընկալմամբ տարբերանշանի կամ ապրանքանիշի առկայությունը այս կամ այն ապրանքի որակի երաշխիքն է։ Առանց տարբերանշանի արտադրանքը կոչվում է անանուն (անգլ.՝ no name)։

Տարբերանշանների տեսակներ
------------------------

* Կազմակերպության կամ ապրանքի լրիվ կամ կրճատ անվանման ինքնօրինակ ուրվագիրը,
* Ապրանքանիշ տառերով կազմված,
* Ընկերության նշանը նշանի և անվանման համադրումով։

* Հայկական Կոկա-Կոլայիանվանման ինքնօրինակ ուրվագիրըՀայկական Կոկա-Կոլայի  
անվանման ինքնօրինակ ուրվագիրը
* IBM կազմակերպության.տառերով կազմված ապրանքանիշըIBM կազմակերպության.  
տառերով կազմված ապրանքանիշը
* «Aqua Systems»ընկերության ապրանքանիշը«Aqua Systems»  
ընկերության ապրանքանիշը

Ծանոթագրություններ
------------------

1. ↑  "logo: definition of logo in Oxford dictionary (British & World English)". Oxford University Press. Արխիվացված է the original 2014 թ․ փետրվարի 12-ին. Retrieved 2014 թ․ մարտի 5.
**Հյուսիսային Մակեդոնիայի Հանրապետության տնտեսություն** (մակեդոներեն՝ Економија на Македонија), Հյուսիսային Մակեդոնիայի Հանրապետության արտադրության, բաշխման, փոխանակման և սպառման համակարգում դասավորվող և հասարակության տնտեսական բազա ձևավորող հարաբերությունների ամբողջություն, որի վրա հիմնված են երկրի քաղաքական բոլոր կառույցները։

Հյուսիսային Մակեդոնիան, որպես անկախ պետություն ձևավորվել է 1991 թվականի սեպտեմբերին։ Երկիրը հարավում սահմանակցում է Հունաստանին և Ալբանիային, իսկ հյուսիսում և հյուսիս-արևելքում՝ Սերբիային և Բուլղարիային։ Հյուսիսային Մակեդոնիայի Հանրապետության տնտեսությունը նման է նախկին հարավսլավական մյուս երկրներին, հատկապես՝ Սլովենիային և Խորվաթիային։

1993 թվականից ի վեր երկրում անց են կացվել մի շարք ֆինանսական բարեփոխումներ, որոնք բարելավել են Հյուսիսային Մակեդոնիայի տնտեսական և քաղաքական վիճակը։ Այս երկրի տնտեսությունը պահպանում է մակրոտնտեսական կայունություն, որին մի կողմից բնորոշ է ցածր արտաքին պարտքերի և գնաճի ցուցանիշը, իսկ մյուս կողմից՝ օտարեկրյա պետությունների ներդրումները։

Տնտեսական ցուցանիշներ
---------------------

Հարավսլավիայի կազմում Հյուսիսային Մակեդոնիայի տնտեսության ցածր ցուցանիշները պայմանավորված էր Հունաստանի և Միավորված Ազգերի Կազմակերպության կողմից Հարավսլավիայի նկատմամբ կիրառվող առևտրային պատժամիջոցներով։

Հարավսլավական պետության անկումից հետո Հյուսիսային Մակեդոնիայի Հանրապետության տնտեսական աճի ցուցանիշը աճել է մինչև 1996 թվականը, իսկ համախառն ներքին արդյունքի աճը շարունակվել է մինչև 2000 թվականը։ 2001 թվականին Մակեդոնիայում բռնկված էթնիկ հակամարտության պատճառով երկրի տնտեսական աճի ցուցանիշը նվազել է 4,5 %-ով։ Դրան հաջորդել է տնտեսական անկումը, որը պայմանավորված էր այլ երկրների հետ առևտրային հարաբերությունների կրճատմամբ և երկրում անկանոն քաղաքական իրավիճակի ստեղծմամբ։

2002 թվականին տնտեսական աճի ցուցանիշը կազմել է 0,3 %, 2003 թվականին`2,8 %։ 2003-2006 թվականների միջև ընկած ժամանակահատվածում Մակեդոնիայի Հանրապետության միջին տնտեսական աճը կազմել է 4 %, իսկ 2007-2008 թվականներին՝ 5 %։ 2009 թվականին երկրի համախառն ներքին արդյունքը գնահատվում էր 9.238 միլիարդ դոլար, իսկ տնտեսական աճը նվազել էր 1.8 %-ով։

Հյուսիսային Մակեդոնիայի Հանրապետության ՀՆԱ-ի ցուցանիշը ըստ ոլորտների հետևյալն է՝

* Գյուղատնտեսություն՝ 12․1 %
* Արդյունաբերություն՝ 21.5 %
* Ծառայությունների ոլորտ՝ 58,4%։

Տես նաև
-------

* Հյուսիսային Մակեդոնիայի Հանրապետության վարչական բաժանում

Ծանոթագրություններ
------------------

1. ↑  "Մակեդոնիայի Հանրապետության տնտեսական ցուցանիշները և ռազմաքաղաքական ներուժը" (in անգլերեն). The World Factbook. Արխիվացված է the original 2018 թ․ հունվարի 28-ին. Retrieved 2010 թ․ սեպտեմբերի 12. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Նախկին Հարավսլավիայի մաս կազմող պետությունների ազգային տնտեսությունները՝ ըստ Համախառն ներքին արդյունքի ցուցանիշի, Մակեդոնիա". Մոլորակի շուրջը. Արխիվացված է the original 2012 թ․ մարտի 27-ին. Retrieved 2010 թ․ սեպտեմբերի 12. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |
**Լուժնիկի մարզադաշտ** (ռուսերեն` стадион «Лужники»), Ռուսաստանի ազգային մարզադաշտը, որը գտնվում է մայրաքաղաք Մոսկվայում։ 81.000 նստատեղերով այն Ռուսաստանի ամենամեծ մարզադաշտն է և Եվրոպայի խոշորագույն մարզադաշտերից մեկը։ Մարզադաշտը Լուժնիկի Օլիմպիական համալիրի մասն է և տեղակայված Մոսկվայի կենտրոնական վարչական շրջանի Խամովնիկի շրջանում։ *Լուժնիկի* անվանումը գալիս է Մոսկվա գետի ավազանի մարգագետիններից, որտեղ այն կառուցվել է, թարգմանաբար այն նշանակում է մարգագետին։

Լուժնիկին եղել է 1980 թվականի Օլիմպիական խաղերի հիմնական մարզադաշտը, որտեղ կայացել են բացման և փակման արարողությունները, ինչպես նաև մրցություններ, ինպիսիք են ֆուտբոլային մրցաշարի եզրափակիչը։ Որպես ՈՒԵՖԱ 4-րդ դասի մարզադաշտ, Լուժնիկին ընդունել է ՈՒԵՖԱ գավաթի եզրափակիչը 1999 թվականին և ՈՒԵՖԱ Չեմպիոնների լիգայի եզրափակիչը 2008 թվականին։ Մարզադաշտը նաև ընդունել է 1973 թվականի ամառային Ունիվերսիադան և 2013 թվականի Աթլետիկայի աշխարհի առաջնությունը։ Այն կհամարվի նաև 2018 թվականի աշխարհի առաջնության հիմնական մարզադաշտը ներառյալ կընդունի նաև եզրափակիչը։

Նախկինում մարզադաշտը եղել տարբեր ֆուտբոլային ակումբների տնային դաշտը, այդ թվում ԲԿՄԱ Մոսկվայի, Տորպեդո Մոսկվայի և Սպարտակ Մոսկվայի, այնուամենայնիվ ներկայումս այն չի հանդիսանում որևէ ակումբի տնային դաշտ։ Ներկայումս այն օգտագործվում է որպես Ռուսաստանի ֆուտբոլի ազգային հավաքականի տնային դաշտերից մեկը։ Մարզադաշտը նաև օգտագործվում է տարբեր սպորտային միջոցառումների և համերգների համար։ Այստեղ են կայանում Ռուսաստանի գավաթի եզրափակիչները։

Այն եվրոպայի այն քիչ հիմնական մարզադաշտերից է, որտեղ օգտագործվում է արհեստական խոտածածք համաձայն ՖԻՖԱ 2002 թվականի կանոնի։ Սակայն 2008 թվականի ՈՒԵՖԱ Չեմպիոնների լիգայի եզրափակչի համար օգտագործվել է բնական խոտածածկ։

Տեղակայման վայր
---------------

Լուժնիկի մարզադաշտը բարձունքից
Մարզադաշտը տեղակայված է տեղակայված Մոսկվայի կենտրոնական վարչական շրջանի Խամովնիկի շրջանում, Մոսկվայի կետնրոնից հարավ արևմուտք։ *Լուժնիկի* անվանումը գալիս է Մոսկվա գետի ավազանի մարգագետիններից, որտեղ այն կառուցվել է, թարգմանաբար այն նշանակում է մարգագետին։ Երբ անհրաժեշտ էր գտնել ընդարձակ հողակտոր, որը լիներ կանաչ գոտում և քաղաքի տրանսպորտային քարտեզին մեծ դժվարություն չառաջացներ, ընտրվեց այս վայրը։ Ըստ ճարտարապետներից մեկի «1954 թվականի արևային գարնանային մի օր մի խումբ ճարտարապետներ և ինժեներներ, որոնք ունեին կարգադրություն նախագծել Կենտրոնական մարզադաշտ, մենք ընտրեցինք մաքուր օդով, կանաչ հատվածով մի վայր, որը համապատասխանում էր բոլոր պահանջներին»։

Ծանոթագրություններ
------------------

1. ↑  "Moscow to host Champions League final on natural grass". *ESPN*. 2006 թ․ հոկտեմբերի 5.
2. ↑  "История создания комплекса" [Moscow to host Champions League final on natural grass]. Luzhniki Stadium. Արխիվացված է the original 2016 թ․ դեկտեմբերի 20-ին. Retrieved 2016 թ․ դեկտեմբերի 10. `{{cite news}}`: Unknown parameter `|dead-url=` ignored (`|url-status=` suggested) (help)
**Բելիզ** (անգլ.՝ Belize), Բելիզ պետության խոշորագույն քաղաքը և նավահանգիստը։ Տեղակայված է Կարիբյան ծովի ափին՝ Բելիզի արևելյան մասում։ Ըստ 2010 թվականի մարդահամարի՝ Բելիզի բնակչությունը կազմում է 57 169 մարդ (2010)։

Պատմություն
-----------

Հիմնել են անգլիացի նավաստիները 17-րդ դարի վերջին Օուլովեր առվի գետաբերանում։ Որպես փոխաբեռնման հիմք՝ օգտագործվել է փայտավաճառների և անտառատնտեսների համար։

Ի սկզբանե Բելիզը պետության մայրաքաղաքն էր, բայց 1961 թվականին փոթորիկ Հեթին էական վնաս է հասցրել քաղաքին, ինչից հետո՝ 1970-ականներին մայրաքաղաքը տեղափոխվել է երկրի խորքը՝ Բելմոպան քաղաք։ Չնայած դրան, Բելիզ քաղաքն առ այսօր մնում է վարչապետի և կառավարության նստավայրը։

Տրանսպորտ
---------

Ծովային նավահանգիստ է։ Քաղաքում գտնվում է միջազգային տերմինալով մունիցիպալ օդանավակայան (կոդ TZA), որը քաղաքի կենտրոնից գտնվում է մոտ 3 կմ հյուսիս։ Միջազգային օդանավակայան Բելիզ Սիթի Ֆիլիպ Գոլդսոնը (կոդ BZE) Բելիզից գտնվում է 16 կմ հյուսիս-արևմուտք։

Տեսարժան վայրեր
---------------

* Սուրբ Հովհաննեսի մայր տաճար (1812-1847 թվականներ)՝ ամենահին անգլիկան եկեղեցին Կենտրոնական Ամերիկայում։
* Բելիզի թանգարան հին բանտի շենքում (1857 թվական։
* Ափամերձ գոտիական թանգարան (ըստ խութերի բնապահպանության՝ էքսպոզիցիա) և Ծովային թանգարան (ծովագնացության վերաբերյալ մոդելների և փաստաթղթերի հավաքածու) նախկին հրդեհային կայանների շենքում։

Քաղաքից 50 կմ հարավ-արևմուտք գտնվում է Բելիզի կենդանաբանական այգին։ Ձևավորվել է 1983 թվականին։ Այդ ժամանակ վայրի կենդանիների մասին «Path of the Raingods» ֆիլմի նկարահանումներից հետո մնացել էր ջունգլիներից գողացված 150 կիսագիշատիչ կենդանի։ Նրանց ազատ արձակել չհամարձակվեցին. կենդանիները կարող էին սատկել։ Վերահսկիչ Շարոն Մատոլան հիմնեց բուծարան, իսկ ավելի ուշ՝ կենդանաբանական այգի։ Ներկայումս այնտեղ կա տեղի կենդանական աշխարհի ավելի քան 125 տեսակ։

Պատկերասրահ
-----------

* 
*

Ծանոթագրություններ
------------------

1. ↑  "belmopanbelize.com". belmopanbelize.com. Արխիվացված է the original 2010 թ․ հուլիսի 22-ին. Retrieved 2010 թ․ հունիսի 29. `{{cite web}}`: Unknown parameter `|deadurl=` ignored (`|url-status=` suggested) (help)

Արտաքին հղումներ
----------------

* Բելիզի կենդանաբանական այգի

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Լարուսի · Մեծ նորվեգական · Մեծ սովետական (1 հրտ.) · Universalis |
|  |
| Չափորոշչային վերահսկողություն | LCCN: n82235259 · VIAF: 131380456 · WorldCat VIAF: 131380456 |

 |
**Ժակ Դուվալյան** (ծննդյան անունը` Հակոբ, հունվարի 1, 1920(1920-01-01), Հալեպ, Օսմանյան կայսրություն - մարտի 26, 2008(2008-03-26), Վերսալ), ֆրանսահայ երգիչ։

Կենսագրություն
--------------

Ժակ Դուվալյանը ծնվել է 1920 թվականին, Հայոց ցեղասպանությունից մազապուրծ և Հալեպում հանգրվանած հայ ընտանիքում։ 1925 թվականին ընտանիքը տեղափոխվել է Փարիզ։ Վաղ տարիքից Ժակը հետաքրքրվել է ճշգրիտ գիտություններով, ցանկացել է դառնալ մաթեմատիկոս։ Սակայն ընտանիքում ծագած ֆինանսական խնդիրների պատճառով կիսատ է թողել ուսումը և աշխատել։ Այնուհետև տարվել է երաժշտությամբ, գրել է երգեր, հանդես եկել սրճարաններում։ 1940-ական թվականներին հայտնի է դարձել փարիզյան հասարակության մեջ։

Երկրորդ համաշխարհային պատերազմից հետո հանդես է եկել մենահամերգներով։ 1954 թվականին մեկնել է Խորհրդային Հայաստան, հաստատվել Երևանում։ Ի սկզբանե որոշել էր զբաղվել աստղաֆիզիկայով, սակայն մտադրությունը փոխել է և շարունակել երգել։ 1956 թվականից հանդես է եկել Կոնստանտին Օրբելյանի ղեկավարած Հայաստանի էստրադային նվագախմբում, հյուրախաղերով եղել Մոսկվայում, Թբիլիսիում, Բաքվում։

1959 թվականին դարձել է Մոսկվայի Յուրի Սաուլսկու գործիքային անսամբլի մենակատարը։ Երգել է ֆրանսերեն, հայերեն, ռուսերեն։

Երգացանկ
--------

* «Խոսում է Երևանը»
* «Իմ Երևան»
* «Ռիո դե Ժանեյրո»
* «Անձրև և գիշեր»
* «Մորո», «Բաբալու»
* «Ծաղկեփունջ»
* «И потому»
* «Каменотесы»

Ծանոթագրություններ
------------------

1. ↑  "Ժակ Դուվալյանի մասին avproduction.am կայքում". Արխիվացված է the original 2022 թ․ ապրիլի 7-ին. Retrieved 2018 թ․ փետրվարի 20.
2. ↑  Ժակ Դուվալյան, «Խոսում է Երևանը»
3. ↑  Ժակ Դուվալյան, «Իմ Երևան»

Արտաքին հղումներ
----------------

* Жак Дувалян: жизнь, как роман Archived 2016-03-05 at the Wayback Machine.
* Певец оттепели
* Ժակ Դուվալյան, «Հնչիր իմ կիթառ»
* Ժակ Դուվալյանի կատարումներից
**Հայաստանի ճարտարագիտական ակադեմիա** (ՀՃԱ), հասարակական, ինքնավար կազմակերպություն, բնական, տեխնիկական և տնտեսական գիտությունների բնագավառների գիտնականների, գիտաշխատողների, արտադրության ղեկավարների և դիպլոմավորված մասնագետների գիտատեխնիկական միություն։

Պատմություն
-----------

Ակադեմիան հիմնադրվել է 1992 թվականին ԽՍՀՄ ճարտարագիտական ակադեմիայի հայկական մասնաճյուղի հիման վրա՝ որպես Միջազգային ճարտարագիտական ակադեմիայի (ՄՃԱ) հիմնադիր և կոլեկտիվ անդամ։

Հայաստանի ճարտարագիտական ակադեմիայի հիմնական խնդիրն է առաջատար գիտնականների և ճարտարագետների ուժերի միավորմամբ իրականացնել առավել կարևոր և հեռանկարային հետազոտություններ և մշակումներ նոր տեխնիկայի, տեխնոլոգիաների և նյութերի ստեղծման համար, որոնք կապահովեն գիտության և տեխնիկայի գիտատեխնիկական առաջընթացը։

Հայաստանի ճարտարագիտական ակադեմիան 1998 թվականից նախաձեռնել է տարեկան 4 անգամ լույս տեսնող «Ինֆորմացիոն համակարգեր, տեխնոլոգիաներ և ղեկավարում» գիտատեխնիկական ժողովածուի հրատարակումը, 2004 թվականից Միջազգային ճարտարագիտական ակադեմիայի հետ համատեղ՝ «Հայաստանի ճարտարագիտական ակադեմիայի լրաբեր»-ի հրատարակումը։

Հայաստանի ճարտարագիտական ակադեմիայի կայացմանն աջակցել են Հայաստանի պետական ճարտարագիտական համալսարանը, Երևանի ճարտարապետության և շինարարության պետական համալսարանը, Խաչատուր Աբովյանի անվան հայկական պետական մանկավարժական համալսարանը, Հայաստանի պետական տնտեսագիտական համալսարանը, «Վիասֆեր-Տեխնոպարկ» ՓԲԸ-ն, «Հայռուսգազարդ» ՓԲԸ-ն, «Երևանի գարեջուր» ՓԲԸ-ն, «Ավանի աղի կոմբինատ» ՓԲԸ-ն, Մերձավանի ոգելից խմիչքների գործարանը, «Սապֆիր» ՓԲԸ-ն, Ատոմային էլեկտրաէներգիայի շահագործման հայկական գիտահետազոտական ինստիտուտը, ՌԴ «Էներգանաուկա» կոնցեռնը, «Աշտարակ կաթ» ՓԲԸ-ն, ՌԴ «Ստրոյսերվիզ» ՓԲԸ-ն, «Գ. Նազարյան և ընկերներ» ՍՊԸ։

Ակադեմիան մասնաճյուղեր ունի Հայաստանի Շիրակի և Լոռու մարզերում, Արցախում, ԱՄՆ-ում։

ՀՃԱ-ի գիտատեխնիկական հիմնական ուղղություններ
--------------------------------------------

* Էկոնոմիկա և կառավարում
* Էլեկտրատեխնիկա և սարքաշինություն
* Էներգետիկա
* Լեռնահանքային արդյունաբերություն
* Ճարտարապետություն, քաղաքաշինություն և շինարարություն
* Մեքենաշինություն և մետալուրգիա
* Սննդի և թեթև արդյունաբերության տեխնոլոգիա
* Ինֆորմատիկա, էլեկտրոնիկա և գիտական սարքաշինություն
* Քիմիական, կենսաբանական և բնապահպանական տեխնոլոգիաներ
* Ռազմաճարտարագիտական հիմնահարցեր և կոլեկտիվ անվտանգության քաղաքական հայեցակարգեր

Ծանոթագրություններ
------------------

1. ↑  "Engineering Academy of Armenia (The Official Website)". *www.eaa.academy.am*. Արխիվացված է the original 2016 թ․ օգոստոսի 17-ին. Retrieved 2016 թ․ հոկտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Հայաստանի ճարտարագիտական ակադեմիան նշում է 15-ամյակը

Արտաքին հղումներ
----------------

* Պաշտոնական կայք Archived 2016-11-05 at the Wayback Machine.
**Գնել Սանոսյան** (հոկտեմբերի 7, 1983(1983-10-07), Ծակքար, Մարտունու շրջան, Հայկական ԽՍՀ, ԽՍՀՄ), հայ պետական և քաղաքական գործիչ, աշխարհագրագետ, բնապահպան, ՀՀ տարածքային կառավարման և ենթակառուցվածքների նախարար (02.08.2021), Գեղարքունիքի նախկին մարզպետ։ «Հայկական աշխարհագրական ընկերություն» գիտական-հասարակական կազմակերպության անդամ է։

Կենսագրություն
--------------

2000-2004 թվականներին սովորել է Երևանի պետական համալսարանի աշխարհագրության ֆակուլտետում՝ ստանալով աշխարհագրություն մասնագիտության բակալավրի աստիճան։

2004-2006թթ. սովորել է նույն ֆակուլտետում՝ ստանալով մագիստրոսի աստիճան (մասնագիտացումը՝ բնօգտագործում և բնապահպանություն)։

Ամուսնացած է, ունի երկու երեխա։

Աշխատանքային գործունեություն
----------------------------

2004-2010թվականներին որպես աշխարհագրության ուսուցիչ աշխատել է «Մակսեդան» օտար լեզուների վարժարանում։ 2007-2010 թվականներին որպես դասախոս աշխատել է Երևանի հյուսիսային համալսարանում։ 2006-2018թվականներին աշխատել է Արտաքին տնտեսական կապերի համալսարանում` որպես դասախոս։ 
2018 թվականի հունիսի 4-ին վարչապետ Նիկոլ Փաշինյանի որոշմամբ նշանակվել է ՀՀ բնապահպանության փոխնախարար։ Նույն թվականի հոկտեմբերի 10-ին ՀՀ կառավարության որոշմամբ Գնել Սանոսյանը նշանակվել է Գեղարքունիքի մարզպետ, 2021 թվականի օգոստոսի 2-ին ՀՀ նախագահի հրամանագրով նշանակվել է ՀՀ տարածքային կառավարման և ենթակառուցվածքների նախարար։

Ծանոթագրություններ
------------------

1. 1 2 3 4
2. ↑  "Գնել Սանոսյանը նշանակվել է ՏԿԵ նախարար". *www.tert.am*. Արխիվացված է the original 2021 թ․ օգոստոսի 3-ին. Retrieved 2021 թ․ օգոստոսի 3. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  "Բնապահպանության նորանշանակ փոխնախարար Գնել Սանոսյանի կենսագրությունը". 8/Հունիս/2018.
4. ↑  "Գնել Սանոսյանը նշանակվել է ՀՀ Բնապահպանության փոխնախարար". 04.06.2018.
5. ↑  "Նշանակվեցին Գեղարքունիքի, Լոռու և Վայոց ձորի մարզերի նոր ղեկավարները". 10, 2018.
6. ↑  "Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ". *www.president.am*. Retrieved 2021 թ․ օգոստոսի 6.